
Ønske om midler til løft for IGA (Identity Governance and Administration)
For 10-15 år siden var UiO tidlig ute med behov for et system for brukeradministrasjon, IGA. Den gangen var markedet for IGA så umodent at det var et naturlig å utvikle et system selv. Om valget skulle vært gjort i dag, ville man sannsynligvis ikke valgt å utvikle selv. Men etter mange år med bruk og tilpasninger har man i dag et system som er helt unikt godt tilpasset behovene i UH-sektorene. Cerebrum er sikkert, stabilt, og fungerer i det hele tatt godt. Flere andre universiteter og høgskoler bruker Cerebrum – ca. 70% av brukerne i UH-sektoren administreres i et Cerebrum.
BOTT-samarbeidets «Forprosjekt BOTT-IAM» har nylig levert en sluttrapport som danner et solid grunnlag for et samarbeid om IAM. Et av tiltakene som foreslås er innføring av felles IGA. Det er ikke gitt at det blir Cerebrum, men Cerebrums utbredelse og unike tilpasning til sektorens behov, gjør den til en god kandidat. Vi tror et nytt IGA vil bli betydelig mer kostbart og inngripende enn å bygge videre med Cerebrum.
Imidlertid er det to ting som står i veien:
1. Cerebrum må rendyrkes som IGA – Gjennom årene har man av pragmatiske årsaker lagt til en del funksjonalitet som dekker behov som ikke handler om IGA. Dette må ryddes og flyttes ut.
2. Plattformen må oppgraderes - Python 2 nærmer seg livsløpsslutt (2020). Oppgradering til Python 3 er en ekstraordinær oppgave, da det innebærer store endringer som bør gjøres i en kort tidsperiode
[bookmark: _GoBack]USIT arbeider kontinuerlig med forbedringer av Cerebrum, og systemet er i de siste årene modernisert gjennom redusert teknisk gjeld, mer effektiv gruppehåndtering, og moderne web service integrasjonsmuligheter. Det er imidlertid behov for et ekstra løft for rendyrking og plattformoppgradering. Vi mener UiO bør satse 3 årsverk på IGA i 2019. Med en slik satsning ved UiO, mener vi det er realistisk å få Cerebrum-partnerne i UH-sektoren til å finansiere deler av arbeidet, tilsvarende 1 årsverk, i tillegg.
· 4 årsverk utviklere: 3 600 000
· Sum UH: 900 000
· Sum UiO: 2 700 000

